Steffie en Les Javan is ’n unieke kombinasie op die verhoog. Met besonderse liedjies, self deur die twee geskryf, is dié produksie vol skakerings, stories en mooi melodieë. Daar is ’n onopgesmuktheid en ’n broosheid hier teenwoordig, waar die eenvoud en eerlikheid van die kunstenaars die trefkrag is. Bekende treffers asook musiek van Javan se nuutste album, SprokiesKontrei, en Steffie se debuutalbum, Vertel my, word saamgeweef op die verhoog.